Publication: Magyar Közlöny
Issue: MK-2004-70 (Year: 2004, Number: 70)
Era: 2004-2010
Section: Az Abh2., — amely a Btk.-nak az 1996. évi XVII. törvény
Paragraph Index: 571

5. §-ával megállapított 269. §-áról foglalt állást, megsemmisítve az új elkövetési magatartásként büntetni rendelt „gyûlölet keltésére alkalmas egyéb cselekményt” — hangsúlyozta: a gyûlöletre uszítás az a cselekmény, amelynek esetében a szólásszabadság büntetõjogi korlátozása alkotmányosan elfogadható. „Az Alkotmánybíróság az Abh.-ban e bûncselekmény tekintetében a büntethetõség alkotmányos küszöbét a gyûlöletre uszításban határozta meg. Amint azt az Abh.-nak a II. 3.2. pontban bemutatott megállapításai tartalmazzák, a már száz éve követett bírói gyakorlat szerint is csakis az uszítás foglalja magában azt a »bizonyos mérték« fölötti veszélyt, amely a véleménynyilvánításhoz való jog korlátozását megengedhetõvé teszi. A gyûlölet keltésére alkalmas egyéb cselekmény büntetése leszállítja a korlátozhatóság küszöbét. Ha a veszély eléri azt a nagyságrendet, amit az uszítás, akkor nincs szükség az »egyéb cselekmény« elkülönítésére, mert az uszítás tényállása elnyeli az ilyen magatartást.” (Abh2., ABH 1999, 106, 110.) 3.2. Az Alkotmánybíróságnak jelen ügyben arra kell választ adnia, hogy a Btk. 269. § (1) bekezdésében a gyûlöletre uszítás tényállásnak gyûlöletre izgatásra való felcserélése nem eredményezi-e az Abh1. és Abh2. által alkotmányosnak elismert büntethetõségi szint csökkenését. Az elmúlt évek bírói joggyakorlata azt mutatja, jogértelmezési nehézségek merültek fel abban a kérdésben, mi tekinthetõ uszításnak, s hogy egy-egy konkrét esetben mikor éri el a büntethetõség határát a szélsõséges megnyilvánulás. A Legfelsõbb Bíróság határozataiban foglaltak alapján az izgatás és az uszítás egymástól eltérõ magatartásokat jelölõ fogalom. A kettõ között tartalmi különbség van, az izgatás az értelemhez szól, az uszítás az ösztönökre, 2004/70. szám érzelmekre apellál, mozgósít. Az uszítás megállapítása tehát — a bírói jogértelmezésben — súlyosabb magatartást kíván. „Az elsõfokú bíróság a gyûlöletre uszítás fogalmának a

Source: https://magyarkozlony.hu/hivatalos-lapok/dfed313651f5a143114d5b0d946641b2333ce728/dokumentumok/9f82aff3a0da1ab1ef1ce658e80704adad4a5bf9/letoltes